તલાટી પરિવાર વતી હરિભાઈ એસ.તલાટીએ ગુરુજનનું ઉમળકાભેર સ્વાગતકર્યુ હતું અને એચ.એમ.પટેલ વાડી ખાતે વૈષ્ણવાચાર્ય પ.પૂ.ગો.સ્વા. શ્રી રસિક પ્રિતમજી યુગલે સ્વરૂપે માળા, તિલક, પહેરામણી અને શ્રી યમુનાજીના સ્વરૂપની યથાર્થ સમજણ આપીને વચનામૃતનો લાભ સૌને આપ્યો હતો. કપડવંજના ઈતિહાસમાં સૌપ્રથમ આવો કાર્યક્રમ યોજાતા સમગ્ર વૈષ્ણવસૃષ્ટિ આનંદવિભોર બની ગઈ હતી. મહારાજ દ્વારા માળા, તિલક, પહેરામણી અને ચરણામૃત સ્વરૂપે શ્રી યમુનાજીનું પાન કરવાનો લ્હાવો સૌને પ્રાપ્ત થતાં અહોભાગ્ય સમજીને પ્રસાદ ગ્રહણ કર્યો હતો. સમગ્ર કાર્યક્રમને સફળ બનાવવા અરવિંદભાઈ તલાટી, દીપકભાઈ તલાટી અને પરસોત્તમભાઈ તલાટીએ સહયોગ આપ્યો હતો. કામવન- ગોકુલ-વિરમગામના પંચમગૃહના નિ.લી પૂ. ૧૦૮ ગો.શ્રી ચંદ્રગોપાલજી મહારાજશ્રીના પરિવારના બ્રહ્મસબંધી વૈષ્ણવો પણ ઉપરોક્ત સમારોહમાં ઉપસ્થિત રહ્યા હતા અને સૌએ ધર્મલાભ લીધો હતો.